கேள்வி: சங்கர் சென் பற்றி விளக்கவும்.
பதில்: சங்கர் சென் (''Sankar Sen'') இந்தியா சேர்ந்த ஒரு கல்வியாளர் ஆவார். 1928 ஆம் ஆண்டு இவர் பிறந்தார். மின் பொறியாளராகவும் மேற்கு வங்காளத்தைச் சேர்ந்த இந்திய பொதுவுடமைக் கட்சி அரசியல்வாதியாகவும் அறியப்படுகிறார். இயாதவ்பூர் பல்கலைக்கழகத்தின் துணைவேந்தராக இருந்தார். மேற்கு வங்காளம் சட்டமன்ற உறுப்பினராகப் பணியாற்றினார். 1991 ஆம் ஆண்டு முதல் 1999 ஆம் ஆண்டு வரை மேற்கு வங்க அரசின் மின்சாரத் துறை அமைச்சராகவும் பணியாற்றினார்.
கேள்வி: சங்கர் சென் - வாழ்க்கை வரலாறு. பற்றி தகவல் சொல்.
பதில்: இயாதவ்பூர் பல்கலைக்கழகத்தின் துணைவேந்தராக இருந்த இவர்,வங்காள பொறியியல் கல்லூரியில் மின் பொறியியல் துறையின் பேராசிரியராகவும் இருந்தார். 1991 ஆம் ஆண்டில் நடைபெற்ற சட்டமன்றத் தேர்தலில் டம் டம் தொகுதியில் இருந்து மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார். 1996 ஆம் ஆண்டில் மீண்டும் டம் டம் தொகுதியிலிருந்து தேர்ந்தெடுக்கப்பட்டார். மேலும், இவர் 1991 ஆம் ஆண்டு முதல் 1999 ஆம் ஆண்டு வரை மேற்கு வங்க அரசாங்கத்தின் மின்சார அமைச்சராகவும் பணியாற்றினார். சென் தனது 92 ஆவது வயதில் 2020 ஆம் ஆண்டு பிப்ரவரி மாதம் 8 அன்று காலமானார்.[https://www.anandabazar.com/state/former-bengal-minister-shankar-sen-passed-away-1.1106661 "শঙ্কর সেনের জীবনাবসান"]. ''Anandabazar Patrika'' (in Bengali). 9 February 2020. Retrieved 9 February 2020.